rets- og handleevne, formueforholdet mellem ægtefæller samt arv efter loven eller testamente;
 2.
 konkurs, akkord og andre lignende ordninger;
 3.
 social sikring;
 4.
 voldgift.
 AFSNIT II
 KOMPETENCE
 Afdeling 1
 Almindelige bestemmelser
 Artikel 2
 Med forbehold af bestemmelserne i denne konvention skal personer, der har bopæl på en kontraherende stats område, uanset deres nationalitet, sagsøges ved retterne i denne stat.
 Personer, som ikke er statsborgere i den stat, hvor de har bopæl, er undergivet de kompetenceregler, der gælder for landets egne statsborgere.
 Artikel 3
 Personer, der har bopæl på en kontraherende stats område, kan kun sagsøges ved retterne i en anden kontraherende stat i medfør af de regler, der er fastsat i afdeling 2-6 i dette afsnit.
 I særdeleshed kan følgende bestemmelser ikke gøres gældende imod dem:
 —
 i Belgien: artikel 15 i Borgerlig Lovbog (Code civil) og bestemmelserne i artikel 52, 52 bis og 53 i værnetingsloven af 25. marts 1976 (loi sur la compétence);
 —
 Forbundsrepublikken Tyskland: artikel 23 i civil-procesloven (Zivilprozeßordnung);
 —
 i Frankrig: artikel 14 og 15 i Borgerlig Lovbog (Code civil);
 —
 i Italien: artikel 2 og artikel 4, nr. 1 og 2, i civil-procesloven (Codice di procedura civile);
 —
 i Luxembourg: artikel 14 og 15 i Borgerlig Lovbog (Code civil);
 —
 i Nederlandene: artikel 126, stk. 3, og artikel 127 i civilprocesloven (Wetboek van Burgerlijke Rechtsvordering).
 Artikel 4
 Såfremt sagsøgte ikke har bopæl på en kontraherende stats område, afgøres retternes kompetence i hver enkelt kontraherende stat efter statens egen lovgivning, dog med forbehold af bestemmelserne i artikel 16.
 Over for en sagsøgt, der ikke har bopæl på en kontraherende stats område, kan enhver, der har bopæl på en kontraherende stats område, uanset sin nationalitet, i lighed med landets egne statsborgere påberåbe sig de kompetenceregler, som gælder der, herunder navnlig de regler, der er nævnt i artikel 3, stk. 2.
 Afdeling 2
 Specielle kompetenceregler
 Artikel 5
 En person, der har bopæl på en kontraherende stats område, kan sagsøges i en anden kontraherende stat:
 1.
 i sager om kontraktforhold, ved retten på det sted, hvor den forpligtelse, der ligger til grund for sagen, er opfyldt eller skal opfyldes;
 2.
 i sager om underholdspligt, ved retten på det sted, hvor den berettigede har sin bopæl eller sit sædvanlige opholdssted;
 3.
 i sager om erstatning uden for kontrakt, ved retten på det sted, hvor skadetilføjelsen er foregået;
 4.
 i sager, i hvilke der påstås erstatning eller genoprettelse af en tidligere tilstand i anledning af en strafbar handling, ved den ret, hvor straffesagen er anlagt, såfremt denne ret i henhold til den nationale lovgivning kan påkende borgerlige krav;
 5.
 i sager vedrørende driften af en filial, et agentur eller en lignende virksomhed, ved retten på det sted, hvor virksomheden er beliggende.
 Artikel 6
 En person, der har bopæl på en kontraherende stats område, kan endvidere sagsøges:
 1.
 såfremt der er flere sagsøgte, ved retten i den retskreds, hvor en af de sagsøgte har bopæl;
 2.
 som tredjemand i sager om opfyldelse af en forpligtelse eller ved intervention, ved den ret,